《赋新题得寒树晚蝉疏诗》
南北朝·张正见

寒蝉噪杨柳，朔吹犯梧桐。叶迥飞难住，枝残影共空。

声疏饮露后，唱绝断弦中。还因摇落处，寂寞尽秋风。

作者简介：南朝陈清河东武城人，字见赜。好学有清才。梁武帝太清初，射策高第，除邵陵王国左常侍。元帝立，迁彭泽令。入陈，累迁通直散骑侍郎。宣帝太建中卒，年四十九。善五言诗。明人辑有《张散骑集》。